ແນວໂຮມ ຫາລືກັນ ກ່ຽວກັບ ຄວາມກ້າວໜ້າ ໃນການຕໍ່ສູ້ ກັບ ກຸ່ມລັດອິສລາມ
ແນວໂຮມ ພາຍໃຕ້ການນຳພາຂອງສະຫະລັດ ປຶກສາຫາລືກັນ ກ່ຽວກັບຄວາມກ້າວໜ້າ ແລະຍຸດທະສາດ ໃນການສູ້ລົບ ເພື່ອເອົາຊະນະ ກຸ່ມລັດອິສລາມ.
ລັດຖະມົນຕີການຕ່າງປະເທດສະຫະລັດ ທ່ານ John Kerry ແລະລັດຖະມົນຕີກະຊວງຕ່າງປະເທດອັງກິດ ທ່ານ Philip Hammond ເປັນເຈົ້າພາບຈັດກອງປະຊຸມ ທີ່ນະຄອນຫລວງ ລອນດອນໃນວັນພະຫັດມື້ນີ້ ເພື່ອປຶກສາຫາລືກ່ຽວກັບຄວາມ ກ້າວໜ້າ ແລະຍຸດທະສາດຂອງແນວໂຮມນາໆຊາດ ທີ່ກຳລັງ ດຳເນີນງານ ເພື່ອເອົາຊະນະກຸ່ມລັດອິສລາມ ເຈົ້າໜ້າທີ່ອະວຸໂສທ່ານນຶ່ງຂອງກະຊວງການຕ່າງປະເທດສະ ຫະລັດ ກ່າວວ່າ ມີ ສະມາຊິກຂອງແນວໂຮມປະມານ 20 ປະ ເທດ ເຂົ້າຮ່ວມໃນການເຈລະຈາຫາລືດັ່ງກ່າວຮວມທັງລັດຖະ ມົນຕີການຕ່າງປະເທດຝຣັ່ງ ທ່ານ Laurent Fabius ແລະ ນາຍົກລັດຖະມົນຕີອີຣັກ ທ່ານ Haider al-Abadi ບັນດາລັດຖະມົນຕີເຫຼົ່ານີ້ ໄດ້ພົບປະກັນເທື່ອສຸດທ້າຍໃນເດືອນທັນວາ ເວລາພວກທ່ານ ໄດ້ຕັດສິນໃຈກ່ຽວກັບແຜນການ 5 ຂໍ້ ທີ່ພົວພັນກັບການເສີມສ້າງກຳລັງອີຣັກ ຍຸດຕິການ ຫລັ່ງໄຫລຂອງພວກນັກລົບຕ່າງປະເທດ ຕັດການສະໜັບສະໜຸນທາງການເງິນ ຕໍ່ກຸ່ມຫົວ ຮຸນແຮງ ທຳການຕອບໂຕ້ ທາງດ້ານແນວຄິດ ແລະແກ້ໄຂຄວາມຕ້ອງການ ທາງດ້ານມະ ນຸດສະທຳ ເຈົ້າໜ້າທີ່ກ່າວວ່າ ການໂຈມຕີທາງອາກາດ ພາຍໃຕ້ການນຳພາຂອງສະຫະລັດໄດ້ຍຸດຕິ ການບຸກຄືບໜ້າຂອງພວກຫົວຮຸນຮງ ໂດຍໄດ້ສັງຫານພວກນັກລົບຫຼາຍພັນຄົນ ແລະກົດ ດັນພວກເຂົາໃຫ້ຢູ່ໃນທ່າຕັ້ງຮັບຫຼາຍກວ່າ ເຈົ້າໜ້າທີ່ກ່າວວ່າ ແຜນການໃນຂັ້ນຕໍ່ໄປແມ່ນເພັ່ງເລັງໃສ່ກອງກຳລັງອີຣັກໂດຍສະເພາະ ການດຳເນີນຄວາມພະຍາຍາມໃນການເຝິກແອບແລະຕິດອາວຸດ ໃຫ້ແກ່ຫຼາຍໆກອງພັນ ໃໝ່ຂອງທະຫານອີຣັກ ໃນມູນຄ່າ 1 ພັນ 600 ລ້ານໂດລາ ບັນຫາດັ່ງກ່າວນີ້ແມ່ນບູລິມະສິດສຳຫຼັບທ່ານ Abadi ທີ່ໄດ້ກ່າວຕໍ່ອົງການຂ່າວເອພີກ່ອນ ໜ້າກອງປະຊຸມວ່າ ທະຫານຂອງທ່ານຕ້ອງການການເຝິກແອບ ແລະຕິດອາວຸດໂດຍໄວ ແລະໄຊຊະນະຈະບໍ່ສາມາດບັນລຸໄດ້ ໂດຍປາດສະຈາກການສູ້ລົບກັນທາງພາກພື້ນດິນ